kardosdrur/scandi-wiki huggingface dataset:
Egtved-runestenen

Egtved-runestenen er en runesten, fundet ved restaurering af Egtved Kirkes kirkegårdsdige i 1863. Den er nu anbragt i en niche i kirkens våbenhus. Stenen er blevet tilhugget, således at runeindskriften er fragmentarisk og vanskelig at tyde.

Indskrift 

Fainn kan muligvis betyde 'den malede' evt. 'den tatoverede'.

Stednavnet Suiu kan være Svia i Uppland i Sverige.

Med hensyn til det sidste ord ”skarni” er tydningen af runefølgen usikker og betydningen ikke kendt.

Kilder  
http://runer.ku.dk/VisGenstand.aspx?Titel=Egtved-sten 
Jacobsen, Lis 1935. Syv Runestenstolkninger. Aarbøger for Nordisk Oldkyndighed og Historie 1935, pp. 185–194.

Runesten i Danmark
Vejle Kommune
Jomsvikingerne
Skalling Ende

Skalling Ende er Skallingens sydligste spids. Det første fyr på Skallingen blev opført her 1903, men var kun i brug frem til 1909, hvor en stormflod underminerede det. I 1910 blev et nyt fyr oprettet og i 1928 blev fyret opgraderet så lysstyrken blev forøget. Der er dog ikke længere fyr på Skallingen. Blåvand Fyr overtog opgaven.

Ekstern henvisning 
 Fyrtårn på Skallingen

Lokaliteter i Varde Kommune
Fredede bygninger i Assens Kommune

Denne liste over fredede bygninger i Assens Kommune viser alle fredede bygninger i Assens Kommune, bortset fra kirker. Listen bygger på data fra Kulturarvsstyrelsen.

|}

Se også 
 Fredede fortidsminder i Assens Kommune

Kilder og eksterne henvisninger 

Assens Kommune
Bygninger, konstruktioner og anlæg i Assens Kommune
WikiProjekt Wiki Loves Monuments
Kitui (distrikt)

Kitui er et af Kenyas 71 administrative distrikter, og ligger i provinsen Østprovinsen (swahili: Mkoa wa Mashariki). Distriktet har et areal på og et indbyggertal på  indbyggere. Den administrative hovedstad er byen Kitui.

Kenyas geografi
Paul Sorvino

Paul Sorvino (født 13. april 1939 død 25. juli 2022) var en amerikansk filmskuespiller, der nok er mest kendt for sin rolle som Paulie Cicero i Goodfellas.

Referencer

Eksterne henvisninger 

 

Skuespillere fra USA
Bioko

Bioko er en ø i Guineabugten og er en del af Ækvatorialguinea. Øen har 260.462 indbyggere og har et areal på 2.017 km2.

Bioko var under kolonitiden kendt som Fernando Póo og derefter nogle år som Masie Ngueme Biyogo-øen. Øen fik sit nuværende navn i 1979. Øens urbefolkning, Bubifolket, kalder øen Ochto. De fleste indbyggere bor i landets hovedstad, Malabo, der er hovedstad i Ækvatorialguinea. Den ligger på den nordlige del af øen som administrativt er inddelt i Bioko Norte og Bioko Sur. På Bioko ligger også det kendte Black Beach-fængsel.

Øen rummer også landets næststørste by Luba.

Øen er en del af Cameroun-linjen

Noter 

Ækvatorialguinea
Øer i Afrika
Xeer

Xeer (udtale: ) er navnet for det polycentriske retssystem i Somalia. Under dette system tjener de ældste som dommere og hjælper med at mægle i sager ved at benytte præcedens. Xeer er et eksempel på, hvordan sædvaneret fungerer i et statsløst samfund, og er en rimelig tilnærmelse af, hvad der opfattes som naturret. Flere forskere har bemærket, at selvom xeer kan være århundreder gammelt, har det potentiale til at tjene som det juridiske system i en moderne, velfungerende økonomi.

Kilder 

 Le Sage, Andre. 2005. Stateless Justice in Somalia:Formal and Informal Rule of Law Initiatives, Centre for Humanitarian Dialogue.
 Leeson, Peter T. 2005. Better Off Stateless: Somalia Before and After Government Collapse, West Virginia University.
 Van Notten, Michael. 2005. The Law of the Somalis: A Stable Foundation for Economic and Social Development in the Horn of Africa, Trenton NJ: Red Sea Press.

Kildehenvisninger 

Somalia
Retssystemer
Ældste

Ældste er en betegnelse som bruges i visse sammenhænge om en person som har et ansvarsfuldt hverv. Betegnelsen ældste henviser som oftest til, at de som har stillingen har nået en vis alder eller modenhed, selv om det ikke nødvendigvis betyder at de rent bogstavligt har nået en bestemt alder.

Betegnelsen har vært brugt både i administrationen i en stat, om personer som har lærerstillinger, om personer som har ledende stillinger i stammer, og om hverv i enkelte religioner. Der er som oftest tale om trossamfund som ikke har præster. Titelen blev benyttet af reformatoren Jean Calvin om medlemmerne af menighedsråd.

Ældste i Bibelen
Det hebraiske ord zaqẹn og det græske presbỵteros i Bibelen betyder "ældre mand" eller "ældste", og benyttes ofte som en betegnelse for mænd med særligt privilegerede opgaver.

Se også 
Presbyter

Samfund
Kristendom

en:Elder (administrative title)
lt:Seniūnas
nl:Ouderling
no:Eldste
Daudas vandfald

Daudas vandfald () eller Vecdreļļu vandfald () er et vandfald i floden Dauda i Letland. Vandfaldets bredde er afhængig af flodens vandstand, og kan derfor svinge fra 2,90 til 4,60 meter i bredden. Vandfaldets højde er på 2,60 meter, og er delt i to fald, hvor det øverste er på 60 centimeter og spænder næsten over hele vandfaldets samlede bredde. Daudas vandfald ligger i Gauja Nationalpark i Siguldas pagasts, og har siden 1974 status af bevaringsværdigt geologisk og geomorfologisk naturmindesmærke.

Kilder 

Vandfald i Letland
Dreamland (Joni Mitchell-album)

Dreamland  er endnu et opsamlingsalbum med Joni Mitchell (hendes 23. i alt) udgivet i 2004. Sangene på albummet er udvalgt af Mitchell selv, og med albummet følger en hæfte med en beskrivelse af hendes karriere skrevet af Cameron Crowe samt flere reproduktioner af malerier af Joni Mitchell.

Numre 
Sangene er skrevet af Joni Mitchell med mindre andet er angivet.

Cover 
I lighed med flere af Mitchells senere album er hovedmotivet på coverets forside et maleri med en bred ramme. Den er placeret på en brun baggrund på coverets højre side med baggrunden synlig i en stribe til venstre, hvor hendes navn (stor skriftstørrelse) og albumtitlen (lille skriftstørrelse) ses med gul skrift. 

Selve  maleriet er i lighed med en stribe tidligere album et selvportræt, hvor man ser Mitchell fra omkring lårene og op. Hun står og ser på beskueren med et relativt neutralt udtryk i ansigtet. Hun er iført en blå, halvlang jakke eller cardigan over en sandfarvet bluse. I hånden holder hun en buket blomster, måske gul-orange liljer, op for brystet. Baggrunden er holdt i orange-gullige-grå nuancer i en slags ekspressionistisk stil med dramatiske penselstrøg, der kan minde om flammer fra et bål.

Joni Mitchell-album
Album fra 2004
Saltum Kirke

Saltum Kirke (Nørre Saltum kirke) ligger i Saltum Sogn i det tidligere Hvetbo Herred (Hjørring Amt), nu Jammerbugt Kommune i Vendsyssel. Saltum lå oprindeligt omkring Saltum kirke, men på grund af sandflugt blev byen flyttet til sin nuværende beliggenhed.

Kirken der blev opført omkring 1150, var i middelalderen viet til Johannes Døberen og Sankt Nikolaus. Kor og skib ogapsis var af granitkvadre; Kort tid efter opførelsen blev tilføjet et tårn. Koret var skilt fra skibet med smal korbue. Omkring 1450 blev kor og apsis nedrevet, og skibet blev forlænget mod øst med et langhuskor på 1½ fag. Det senromanske tårn blev ved samme lejlighed nedrevet og et nyt tårn blev opført, tårnets nederste del blev åbnet så skibet blev udvidet til 3 fag. Væggene blev forhøjet og kirken fik hvælv med otte ribber. Ved ombygningen blev de gamle granitkvadre genanvendt, bl.a. ses de krumme og profilerede sokler fra apsis som sokkelsten under korets nordmur. Den retkantede norddør er tilmuret, syddøren er stadig i brug. Bygningen blev istandsat 1959-60.

I nordmuren ses oprindelige romanske vinduer. Prædikestolen er fra omkring 1600. Det nyere alterskab har snittede træfigurer fra et tidligere alter, figurerne menes snittet omkring 1470. I midterskabet se Nådestolen flankeret af Maria med barn og Anna selvtredje, i fløjene ses apostle og i fodstykket nødhjælperne. En Sankt Nikolaus-figur fra et sidealter er bevaret. På nordvæggen hænger en sengotiskkrucifiksgruppe. Den romanske døbefont af granit har ny fod, dåbshimlen er fra omkring 1600. Prædikestolen med våben for Otto Banner og Ingeborg Skeel er fra slutningen af 1500-tallet. I korvæggen ses en romansk gravsten fra omkring 1200 over præsten Thurgeif.

I korets hvælv og på nordvæggen ses kalkmalerier fra omkring 1520 som aldrig har været overkalket. De blev restaureret i 1911 og renset i 1960.

Eksterne kilder og henvisninger 

 Efter Nordenskirker.dk  (tilladelse fra Hideko Bondesen)
 Saltum Kirke hos KortTilKirken.dk

Kirker i Jammerbugt Kommune
Kirker i Aalborg Stift
Kirker i Hjørring Amt
Ballen

Ballen er en havneby på østsiden af Samsø. Historisk går havnen så langt tilbage som vikingetiden, men man ved også at der har været en stenalderbosætning på stedet. Havnen ligger godt for vestenvinden og har været en handelsplads og et lokalt "centrum" for fiskeri.

Byen var oprindeligt havneby for Brundby og i sin tid et meget aktivt fiskerleje. Det ses også tydeligt i dag.

Den nyanlagte Ballen Færgehavn syd for byen er i dag udgangspunktet for Rederiet Færgens rute til Kalundborg. Byen havde tidligere både træskibsværft og et andelsslagteri. I dag er værftet blevet til restaurant og slagteriet lukket.

Andelsslagteriet i Ballen blev stiftet i 1929. I 1983 fusionerede det med Østjyske Slagterier, Bjerringbro, og i 1999 blev bygningerne solgt til Samsø Industri‑ og Kontorcenter A/S. På en del af den tidligere slagterigrund, er Ballen Strandparks 66 boliger senere opført.
I sommerperioden er Ballen Havn en populær lystbådehavn.

Det er også i Ballen, man finder Samsø Energiakademi, der blandt andet formidler Samsøs globalt anerkendte erfaringer med vedvarende energi.  Samsø er udnævnt til Vedvarende Energi Ø, og producerer mere vedvarende energi end til eget forbrug.

Nord for Ballen (mod Langemark) afholdes hvert år Samsø Festival.

Referencer 

Lokaliteter på Samsø
Dersim-massakren

Dersim-massakren refererer til den tyrkiske stats undertrykkelse af kurderne i Dersim-provinsen (det nuværende Tunceli) i 1937-38. Undertrykkelsen betegnes officielt som en "nedkæmpelse" af et påstået "oprør" i regionen. Martin van Bruinessen mener dog ikke, at der fandt et decideret oprør sted, men at staten ventede på at kunne reagere på en begivenhed. Denne begivenhed, som staten efterfølgende har klassificeret som et "oprør", er ifølge øjenvidner drabet på en soldat og nedbrændingen af en bro. Lokale fra Dersim hævder, at drabet på den pågældende soldat skete, da denne forgreb sig på en lokal kvinde, og at broen blev brændt ned som led i gerningsmandens flugt.

Men flere faktorer indikerer, at et indgreb over for Dersim allerede var planlagt flere år forinden. Tunceli Kanunu, som var en særregel specielt etableret med henblik på indlemmelsen og assimileringen af Dersim-provinsen, er fra 1935.

Det militære indgreb resulterede herefter i, at titusinder (en analyse af folkeoptællingerne peger på ca. 40.000) enten blev slået ihjel eller fordrevet til vestlige provinser. Der er i dag stadigvæk snesevis af landsbyer i det centrale og vestlige Tyrkiet med fordrevne Dersim-flygtninge, kaldt "38 sürgünleri" (fordrevne fra '38).

Referencer 

Alevisme
Massakrer i Tyrkiet
Tyrkiets historie
Maraş-massakren

Maraş-massakren (Tyrkisk: Maraş Katliamı) refererer til de begivenheder, der fandt sted i december 1978 i byen Kahramanmaraş og resulterede i at mindst 100 mennesker (overvejende alevitter) blev slået ihjel.

Referencer 

Alevisme
Massakrer i Tyrkiet
Tyrkiets historie
Niels la Cour

Niels la Cour er navnet på flere personer:

 Niels la Cour (1754-1827) – dansk kancelliråd, officer og postmester
 Niels la Cour (officer) (1797-1876) – dansk officer (Niels Georg la Cour)
 Niels la Cour (nationalbankdirektør) (1886-1958) – dansk filialdirektør i Danmarks Nationalbank
 Niels la Cour (komponist) (født 1944) – dansk komponist
Mikael Strøm

Michael Kisbye Strøm (født 23. juni 1959 i Frederiksberg, født Jensen) er en tidligere dansk håndboldspiller som deltog under Sommer-OL 1984.

Han spillede håndbold for klubben Gladsaxe HG. I 1984 var han med på Danmarks håndboldlandshold som endte på en fjerdeplads under Sommer-OL 1984. Han spillede i en kamp og scorede tre mål.

Kilder 

Håndboldspillere fra Danmark
Olympiske håndboldspillere fra Danmark
Håndboldspillere ved sommer-OL 1984
Deltagere for Danmark ved sommer-OL 1984
Personer fra Frederiksberg
Jørgen Vodsgaard

Jørgen Vodsgaard (født 22. oktober 1942 i Feldingbjerg, Viborg) er en tidligere dansk håndboldspiller som deltog under Sommer-OL 1972. Han spillede håndbold for klubben Aarhus KFUM.

Han var en ledende figur under VM 1967 hvor Danmarks håndboldlandshold vandt en sølvmedalje. I 1972 var han med på Danmarks håndboldlandshold som endte på en trettendeplads under Sommer-OL 1972. Han spillede i fire kampe og scorede tre mål.

Han er også kendt som medstifter og administrerende direktør (CEO 1969-1992) for de danske sportstøjsmærke Hummel A/S (Hummel International Sport and Leisure).

Kilder 

Håndboldspillere fra Danmark
Olympiske håndboldspillere fra Danmark
Personer fra Viborg
Håndboldspillere ved sommer-OL 1972
Deltagere for Danmark ved sommer-OL 1972
Ladislav Beneš

Ladislav Beneš (født 9. juli 1943) er en tjekkoslovakisk håndboldspiller som deltog under Sommer-OL 1972. 

Han var en del af det tjekkoslovakiske hold, som vandt en sølvmedalje under Sommer-OL 1972. Han spillede i alle seks kampe og scorede fjorten mål.

Otte år før deltog han under VM 1964 hvor han kom på en andenplads med de tjekkoslovakiske håndboldlandshold.

Tre år senere deltog han under VM 1967 hvor han kom på en andenplads med de tjekkoslovakiske håndboldlandshold.

Eksterne henvisninger
 Profil på databaseolympics.com 

Håndboldspillere fra Tjekkoslovakiet
Håndboldspillere fra Slovakiet
Håndboldspillere fra Tjekkiet
The Final Cartridge III

The Final Cartridge III er et 64K ROM-baseret styresystem til Commodore 64 og Commodore 128 (i Commodore 64-tilstand), og var det sidste i rækken af The Final Cartridge-serien.
Systemet er opbygget med vinduer, hvilket var banebrydende da systemet udkom, men noget lignende fandtes dog også i Apple Macintosh og Amiga-systemerne.

The Final Cartridge III blev produceret af Riska b.v. Home & Personal Computers i Rotterdam, Holland.

Funktioner 
 Kassetteturbo (10 x hurtigere load/save)
 Disketteturbo (9x hurtigere load/save)
 Freezer (kopiering af programmer)
 Monitor (til assemblerprogrammering)
 Regnemaskine
 Note Pad
 Disk tools
 Udvidede Basic-funktioner
 Autofire
 Joystick-omskifter
 Centronic-interface
 Skærmdump

Galleri 

Styresystemer
Commodore International
Elena Boledovičová

Elena Boledovičová (født 9. maj 1953 i Bratislava) er en tidligere tjekkoslovakisk/slovakisk håndboldspiller som deltog under Sommer-OL 1980.

I 1980 var hun en del af de tjekkoslovakiske hold som deltog under Sommer-OL 1980. Hun spillede i alle fem kampe og scorede ét mål.

Eksterne henvisninger 
 

Håndboldspillere fra Tjekkoslovakiet
Håndboldspillere fra Slovakiet
Personer fra Bratislava
Peter Heydenreich

Peter Heydenreich (født 21. maj 1962 i Vejle) er en dansk tegner og illustrator.

Efter at have afsluttet sin uddannelse fra Kunsthåndværkerskolen i Kolding og Designskolen i København tegnede han tegneserien Starfighter 1 og 2 i 1984. Siden har han leveret tegninger og idéer til virksomheder og massemedier.

Desuden har Peter Heydenreich løbende illustreret et stort antal bøger, heriblandt børnebogsserien 'Max Vero (2014-2015), Alfreds Autoalfabet sammen med Christian Grau (2018) og Det politiske håndværk, skrevet af Benny Engelbrecht (2018). Fra begyndelsen af 1980'erne har han lavet satiretegninger til B.T., PIB Copenhagen samt til Svikmøllen. Han har endvidere medvirket i tv-programmer og, film og reklamefilm.

Han er gift med forfatteren Cecilie Eken. De bor sammen i Holte med deres tre børn.

Eksterne henvisninger 
Personlig blog

Tegnere fra Danmark
Personer fra Vejle
Elena Brezányiová

Elena Brezányiová (født 3. april 1958 i Partizánske)  er en tidligere tjekkoslovakisk/slovakisk håndboldspiller som deltog under Sommer-OL 1980.

I 1980 var hun en del af de tjekkoslovakiske hold som endte på en femteplads under Sommer-OL 1980. Hun spillede i alle fem kampe og scorede seks mål.

Kilder

Håndboldspillere fra Tjekkoslovakiet
Håndboldspillere fra Slovakiet
International Martial Arts Federation - Kendo

Kendo Division under International Martial Arts Federation (IMAF).

International Martial Arts Federation (IMAF) definerer Kendo som 'sværdets vej' og betragter Kendo som en moderne kampsport, der er baseret på den gamle Kenjutsu.

IMAF’s Kendo Division har været ledet af nogle af de største navne, herunder Hakudo Nakayama, Meijin Kendo 10-dan, Hiromasa Takano, Meijin Kendo 10-dan og Katsuo Yamaguchi, Hanshi Kendo 8-dan. IMAF sponsorerede det første storstilet offentlige demonstration i Japan efter Anden Verdenskrig i 1952.

Den 29. marts 2009 demonstrerede IMAF medlemmer Nihon Kendo Kata ved Kameido Katori Jinja. Oprindeligt blev Nihon Kendo Kata kaldt Dai Nippon Teikoku Kendo Kata, skabt i 1912, men disse kata blev senere modificeret i henholdsvis år 1912, 1917, 1933 og 1981. I år 1933 blev Dai Nippon Teikoku Kendo Kata ændret til navnet 'Nihon Kendo Kata', hvor den sidste moderne ændring blev foretaget af All Japan Kendo Federation. Følgende videoklip illustrerer Nihon Kendo Kata, der bliver udført af IMAF medlemmer: Youtube video-klip.

Ekstern henvisning 
 Den officielle hjemmeside for International Martial Arts Federation (IMAF).

Referencer 

Kendo
Japansk kampsport
Sportsorganisationer
Zhu Wenxin

Zhu Wenxin er en kinesisk håndboldspiller som var venstrefløj under Sommer-OL 2008 i konkurrencen i håndbold. Han vandt ikke en medalje, og holdet kvalificerede sig heller ikke til finalen.

Håndboldspillere fra Kina
Rigspræsident

Rigspræsident (tysk: Reichspräsident) var embedstitlen på statsoverhovedet i Det Tyske Rige i perioden 1919 til 1945.

Efter kejser Wilhelm 2.s abdicering og 1. verdenskrigs afslutning indførtes Weimarforfatningen, der omdannede Tyskland fra et kejserrige til en republik og oprettede embedet som rigspræsident. Rigspræsidenten havde, i hvert fald i teorien, ret vidtgående beføjelser.

Beføjelser og betingelser 
Ifølge Det Tyske Riges forfatning (Weimarforfatningen) blev rigspræsidenten valgt ved direkte valg for en periode på syv år (artikel 41) og kunne genvælges (art. 43).

Rigspræsidenten havde i forfatningen den formelle magt til at
 opløse rigsdagen og udskrive valg (art. 25),
 udnævne embedsmænd og officerer (art. 46),
 være øverstbefalende for rigsværnet (art. 47),
 indføre nødret, suspendere frihedsrettighederne og tage foranstaltninger for at afværge trusler mod Rigets sikkerhed og orden (art. 48, stk. 2),
 udnævne og afskedige rigskansleren og - efter forslag fra rigskansleren - ministrene i rigsregeringen (art. 53) samt
 sende love til folkeafstemning (art. 73).
Rigsdagen kunne anklage rigspræsidenten for embedsforsømmelser ved statsdomstolen (art. 59).

Rigspræsidenterne fra 1919 til 1945 
Socialdemokraten Friedrich Ebert blev valgt som den første præsident for Nationalforsamlingen i Weimar i 1919. Hans partiløse efterfølger, feltmarskal Paul von Hindenburg, blev valgt i 1925. Ved valget i 1932 blev han genvalgt efter en anden valgrunde mod Adolf Hitler.

Umiddelbart inden Hindenburgs død fik Hitler gennemført Lov om statsoverhovedet for Det Tyske Rige af 1. august 1934, der fastsatte, at embedet som rigspræsident efter Hindenburgs død skulle lægges sammen med Hitlers embede som rigskansler, sådan at Hitler fra da af optrådte under titlen Führer und Reichskanzler (fører og rigskansler).

Hitlers død den 30. april 1945 medførte, at Karl Dönitz i kraft af Hitlers politiske testamente blev udpeget som ny rigspræsident. Anholdelsen af Dönitz den 23. maj 1945 afsluttede i praksis hans embedstid.

Ved Tysklands deling efter 2. verdenskrigs afslutning fik statsoverhovedet for Forbundsrepublikken Tyskland (Vesttyskland) titel af forbundspræsident (Bundespräsident), mens man i DDR (Østtyskland) valgte betegnelsen republikkens præsident (Präsident der Republik, Präsident der DDR).

Standarter 
Rigspræsidentens standarter i forskellige perioder.

Noter

Se også 
 Forbundspræsident (Tyskland)
 Forbundskansler (Tyskland)

Politiske embeder
Tysklands politik
All Japan Budo Federation

All Japan Budo Federation (japansk: 総合武道場　日本正武館) er en international organisation med afdelinger i mere end 38 forskellige lande, stiftet i 1969. Hovedkvarteret er placeret i hovedstaden i Japan, Kyoto.

All Japan Budo Federation (AJBF) organiserer disciplinerne Kendo, Iaido, Judo, Karatedo, Aikido og brydning.

Definition af stilarter 
AJBF definerer kendo på samme måde, som All Japan Kendo Federation definerer deres kendo på, det vil sige på baggrund af Shin-budo.
Desuden definerer AJBF deres Judo i overensstemmelse med Kodokan Judo, der blev stiftet af Jigoro Kano.
For Aikidos vedkommende definerer AJBF stilarten der blev dannet af Morihei Ueshiba.

AJBF's historie 
Nippon Seibukan Dojo blev stiftet af Suzuki Masafumi i 1952. Senere i 1969 grundlagde den nu afdøde Masafumi Suzuki forbundet "Zen Nihon Budo Renmei" (ZNBR) eller "All Japan Budo Federation" (AJBF) med Nippon Seibukan som hovedskolen. Masafumi Suzuki var indehaver af 8. Dan i både Kendo, 8 Dan i Iaido, 9. Dan i Ju-jitsu, 5. Dan i Judo og 10. Dan i Goju-Ryu Karate.

AJBF har blandt andet afdeling i United Kingdom og Australien.

Internationale kendoforbund 
Eksempler på andre internationale kendoforbund der organiserer den moderne form for Kendo:

 Dai Nippon Butoku Kai (DNBK)
 International Budokan Kendo Federation (IBKF)
 International Kendo Federation (FIK)
 International Martial Arts Federation (IMAF)

Ekstern henvisning 
Den officielle hjemmeside for All Japan Budo Federation Seibukan Academy.

Referencer

Relaterede filer til denne artikel 

Japansk kampsport
Sportsorganisationer
Kendo
ORG (netværk)

Ifølge en rapport fra Researchkollektivet Redox, som er viderebragt af Politiken, er ORG et netværk der blev startet af en lille gruppe mænd, hvoraf flere har været med i ledelsen af Dansk Folkeparti samt været folkevalgte og/eller kandidater for partiet. Dette gælder bl.a. for ORGs formand, Jesper Nielsen, der tidligere har været formand for Dansk Folkeparti i Århus. Netværkets formål er ifølge Redox at "rense" Danmark for indvandrere og gennemføre et opgør med dem, som har gjort indvandringen mulig. Netværket har holdt sig hemmelig i ca. 20 år indtil Researchkollektivet Redox overlod en stak papirer til Politiken i sommeren 2011 om netværkets aktiviteter.

Ifølge ORG selv, kan disse oplysninger dog være blevet manipuleret.

Politikens omtale af ORG var genstand for en sag i Pressenævnet.
Pressenævenet udtalte kritik af Politiken for at bringe privat fotos af formanden, for ikke at kontrollere baggrunden for billederne og for ikke at gøre formanden bekendt med de forventede kritikpunkter i artiklen.
Politiken fik derimod ikke kritik for at bringe citater fra ORG's interne debatforum eller for at anvende Redox som kilde.

Den Store Hukommelse 
ORG skulle gennem årene oparbejdet et større arkiv af personer og politikere der har ytret sig positivt om indvandrere eller indvandring, og som dermed anses for landsforrædere. Arkivet, kaldet Den Store Hukommelse, indeholder – ifølge Redox – informationer om navn, stilling, samlever og dato for udtalelsen, og er til dels fremskaffet ved hjælp af en, nu tidligere, politiassistent der foretog søgninger i politiets registre. Blandt de personer der findes i arkivet er tidligere udenrigsminister, Uffe Ellemann-Jensen, Farums tidligere borgmester, Peter Brixtofte og tidligere Overborgmester i København, Ritt Bjerregaard.

Reference 

Racisme
Politik
Sociale netværk